open-index/open-wikipedia-markdown huggingface dataset:
Υπουργείο Υγείας (Κύπρος)

Το **Υπουργείο Υγείας** της Κύπρου δημιουργήθηκε το 1960. 

Η έδρα του Υπουργείου Υγείας βρίσκεται στην Λευκωσία.

## Διατελέσαντες υπουργοί
Στο διάστημα που μεσολάβησε από την ημέρα της υπογραφής των Συμφωνιών Ζυρίχης-Λονδίνου (19 Φεβρουαρίου 1959) έως τις 16 Αυγούστου 1960 που η Κύπρος ανακηρύχθηκε επίσημα ανεξάρτητο κράτος εγκαθιδρύθηκε *μεταβατική επιτροπή*, που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας στην ανεξάρτητη Κυπριακή Δημοκρατία. Η μεταβατική επιτροπή είχε θέση προσωρινής κυβέρνησης. Στη θέση του Υπουργού Υγείας (2 Απριλίου 1959 - 15 Αυγούστου 1960) ήταν ο Νιαζί Μανιέρα.

Υπουργός Υγείας από τις 5 Δεκεμβρίου 2025 είναι ο Νεόφυτος Χαραλαμπίδης.

Ο πίνακας που ακολουθεί παρουσιάζει όλους τους Υπουργούς Υγείας από την ίδρυση του υπουργείο έως σήμερα.

## Παραπομπές


Υγειας
Κατηγορία:Υπουργείο Υγείας (Κύπρος)
Κατηγορία:Υπουργεία Υγείας
Οι παπατζήδες

***Οι παπατζήδες*** είναι ασπρόμαυρη ελληνική κωμική ταινία του 1954 σε σκηνοθεσία Αλέκου Σακελλάριου, σενάριο Πέτρου Γιαννακού και σε παραγωγή της Σπέντζος Φιλμ. 

## Πλοκή

Τρεις φίλοι (Νίκος Σταυρίδης, Πέτρος Γιαννακός και Νίκος Ρίζος) στη μετεμφυλιακή Ελλάδα μηχανεύονται διάφορες κομπίνες προκειμένου να κερδίσουν τον επιούσιο. Η αδελφή ενός εξ αυτών μένει έγκυος από τον φίλο της. Τότε ο αδελφός της έρχεται σ' επαφή με τον πατέρα του νεαρού. Κι ο πατέρας κανονίζει ο γιος του να αποκαταστήσει την κοπέλα.

## Διανομή ρόλων
*Νίκος Σταυρίδης - Βρασίδας**'
*[[Νίκος Ρίζος]]
*[[Πέτρος Γιαννακός]] - Κοκκοβιός**'
*Κούλης Στολίγκας - Φεράς**'
*[[Γιάννης Ιωαννίδης (ηθοποιός)|Γιάννης Ιωαννίδης]] 
*[[Βαγγέλης Πρωτοπαππάς]]
*Άλκης Κωνσταντίνου - Τάκης Καλογεράς**'
*Θάνος Τζενεράλης
*Βάνα Ευαγγελίου - Λουλού
*Ανδρέας Κωνσταντίνου 
*Παύλος Καταπόδης 
*Γιώργος Νάκος 
*Λόλα Χατζηχρήστου - αδελφή Βρασίδα
*Λευκή Παπαζαφειροπούλου 
*Νίκος Τσουκαλάς
*Τζίμης Λυγούρας
*Γιώργος Μπάτης
*Νίκος Δούλιας 
*Δημήτρης Μελίδης

## Παραγωγή
Πρόκειται για την πρώτη και μοναδική κινηματογραφική εμφάνιση του ρεμπέτη Γιώργου Μπάτη.  Ακόμα εμφανίζεται και ακούγεται η λαϊκή ορχήστρα του Σπύρου Καλφόπουλου. 
## Κυκλοφορία
Η πρεμιέρα της ταινίας πραγματοποιήθηκε στις 22 Φεβρουαρίου 1954. Κόβοντας 33.638 εισιτήρια, κατατάχθηκε στην 12η θέση ανάμεσα σε 21 ταινίες της ίδιας σεζόν. 

## Παραπομπές


## Εξωτερικοί σύνδεσμοι
* ''Οι παπατζήδες'' στην Ταινιοθήκη της Ελλάδος
* 

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1954
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Σπέντζος Φιλμ
Μήτσος Δημητρίου

Ο **Δημήτρης (''Μήτσος'') Δημητρίου** ήταν Έλληνας διεθνής ποδοσφαιριστής (Σπάτα, 20 Ιανουαρίου 1948 - 18 Απριλίου 2002), ο οποίος αγωνιζόταν ως αμυντικός αλλά και ως μέσος.

## Καριέρα
### Σε συλλογικό επίπεδο
Ο Δημητρίου πρωτοέπαιξε ποδόσφαιρο στον Αήττητο Σπάτων, έγινε όμως περισσότερο γνωστός με την ομάδα της Α.Ε. Χαλανδρίου, από την οποία μεταγράφηκε το 1968 στον Παναθηναϊκό, όπου αγωνίστηκε έως το 1979. Κατέκτησε 4 πρωταθλήματα (1969, 1970, 1972, 1977) και 2 κύπελλα Ελλάδας (1969, 1977), καθώς και το Βαλκανικό κύπελλο (1977). Υπήρξε μέλος της ομάδας του Παναθηναϊκού που αγωνίστηκε το 1971 στον τελικό του κυπέλλου Πρωταθλητριών και στον τελικό του Διηπειρωτικού Κυπέλλου την ίδια χρονιά. Το 1973 αγωνίστηκε με τη Μικτή Ευρώπης. Αγωνιζόμενος στον Παναθηναϊκό σημείωσε 25 γκολ σε 255 συμμετοχές στο πρωτάθλημα και 5 γκολ για το κύπελλο Ελλάδας.

### Διακρίσεις
* 4 πρωταθλήματα: 1969, 1970, 1972, 1977
* 2 κύπελλα: 1969, 1977
* 1 Βαλκανικό κύπελλο: 1977
* Τελικός Κυπέλλου Πρωταθλητριών: 1971
* Τελικός Διηπειρωτικού: 1971
* Συμμετοχή στη Μικτή Ευρώπης: 1973

### Στην εθνική ομάδα
Με την εθνική Ελλάδας αγωνίστηκε για πρώτη φορά στις 16 Νοεμβρίου 1969, στην εκτός έδρας αναμέτρηση με τη Ρουμανία (1-1), στο πλαίσιο των προκριματικών του Μουντιάλ 1970, υπό τις οδηγίες του Λάκη Πετρόπουλου. Συμμετείχε σε 12 αγώνες συνολικά, μέχρι το 1975.

## Παραπομπές


## Εξωτερικοί σύνδεσμοι
* Μήτσος Δημητρίου - Επίσημη σελίδα παλαιμάχων Παναθηναϊκού
* Αιώνια γκολ - sport-fm.gr
* Ο Μήτσος Δημητρίου στο soccerway
* Το προφίλ του Μήτσου Δημητρίου στο transfermarkt
* Μήτσος Δημητρίου στο www.palo.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Λιλάντα Λυκιαρδοπούλου

Η **Λιλάντα Λυκιαρδοπούλου** (Αθήνα, 12 Φεβρουαρίου 1941 - 31 Μαρτίου 1988) ήταν Ελληνίδα ηθοποιός και τραγουδίστρια.

## Βιογραφικό
Σπούδασε στο Ωδείο Αθηνών και στη Δραματική Σχολή του Εθνικού Θεάτρου. Έπαιξε σε πολλές Ελληνικές κινηματογραφικές ταινίες και θεατρικά έργα.

Επίσης συμμετείχε στους δίσκους Λιτανεία των Γρηγόρη Σουρμαΐδη (μουσική) και Φίλωνος Αρία (στίχοι) και Παράσταση του Μίμη Πλέσσα (μουσική) και στίχους διαφόρων στιχουργών.

Παρουσίασε και εκπομπές στην τηλεόραση, όπως οι "Μικρές νυχτερινές μουσικές" (ΕΡΤ, 1979) και τελευταία η μουσική εκπομπή Πρόβα, η οποία μεταδιδόταν κάθε Σάββατο μετά το βραδινό δελτίο ειδήσεων.

## Θάνατος
Λίγο πριν τα Χριστούγεννα του 1987, εισήλθε στο Νοσοκομείο Ευαγγελισμός προκειμένου να κάνει ορισμένες εξετάσεις, οι οποίες έδειξαν πως είχε προσβληθεί από καρκίνο. Μόλις βγήκε από το νοσοκομείο, ξαναπήγε στο Στούντιο της εκπομπής "Πρόβα" και συνέχισε κανονικά την παρουσίασή της. Στις 16 Μαρτίου του 1988 όμως, η κατάστασή της επιδεινώθηκε και αναγκάστηκε να μπει και πάλι στον Ευαγγελισμό, όπου νοσηλεύτηκε μέχρι το θάνατό της. Οι δυο τελευταίες εκπομπές της "Πρόβας" (στις 19 και 26 Μαρτίου 1988), μεταδόθηκαν χωρίς κανέναν παρουσιαστή. Μετά το θάνατό της η εκπομπή δεν ξαναμεταδόθηκε.

Κηδεύτηκε στο Α' Νεκροταφείο της Αθήνας.

## Εξωτερικοί σύνδεσμοι
* Τραγούδια της

## Παραπομπές


Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ενταφιασμοί στο Πρώτο Νεκροταφείο Αθηνών
Τάσος Κρητικός

Ο **Τάσος Κρητικός** ήταν αθλητής του ποδοσφαίρου γεννημένος το 1914. Αγωνίστηκε σε όλες τις γραμμές του γηπέδου και διακρίθηκε με την ομάδα του Παναθηναϊκού.

## Σταδιοδρομία
Ο Κρητικός ξεκίνησε τη ποδοσφαιρική του σταδιοδρομία στην ΑΕΚ το 1932. Το 1933, υπέγραψε στον Παναθηναϊκό, αλλά χωρίς την έγκριση της ΑΕΚ και έτσι τιμωρήθηκε με διετή αποκλεισμό από το ποδόσφαιρο, όπως ίσχυε εκείνη την εποχή. Με τον Παναθηναϊκό αγωνίστηκε έως το 1949, παίζοντας σε 41 αγώνες και σημειώνοντας 22 γκολ για το Πρωτάθλημα Ελλάδας. ενώ πέτυχε άλλα 24 γκολ για το Πρωτάθλημα Αθήνας και 1 για το Κύπελλο Ελλάδας. Υπήρξε ένας από τους κορυφαίους αθλητές της ομάδας στα χρόνια της Κατοχής κατά τα οποία ο ομάδα αντιμετώπισε μεγάλες δυσκολίες. Την άνοιξη του 1942 ήταν ο αρχηγός του Παναθηναϊκού κατά το φιλικό αγώνα με την ΑΕΚ, τα έσοδα του οποίου προορίζονταν για το νοσοκομείο Σωτηρία. Μετά την άρνηση των Γερμανών να διατεθούν έσοδα του αγώνα για το σκοπό αυτό μαζί με τον αρχηγό της ΑΕΚ, Κλεάνθη Μαρόπουλο κατευθύνθηκαν στις εξέδρες μεταφέροντας τις διαμαρτυρίες στους φιλάθλους οι οποίοι ξέσπασαν σε επεισόδια κατά των κατακτητών.

Αγωνίστηκε για πρώτη φορά με την Εθνική Ελλάδος το 1934 και υπήρξε διεθνής έως το 1938 έχοντας 8 συμμετοχές.

## Τίτλοι
*4 Πρωταθλήματα Αθηνών: 1934, 1937, 1939, 1949
*2 Κύπελλα Ελλάδας: 1940, 1948
*1 Πρωτάθλημα Ελλάδας: 1949
*1 Κύπελλο των Πρωταθλητών: 1948

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Σκαλούλα Άρτας

Η **Σκαλούλα** είναι οικισμός του νομού Άρτας, ανήκει στην Τοπική Κοινότητα Αθαμανίου και στο Δήμο Κεντρικών Τζουμέρκων, έχει πληθυσμό 31 κατοίκων (απογραφή 2011) και βρίσκεται σε υψόμετρο 599 μέτρων. *Μ*αζί με τους οικισμούς Αθαμάνιο [313 κ.], Κορακάδα [51 κ.], Παλαιοχώρι [45 κ.], Αμπέλια [39 κ.], Τελήσι [38 κ.] και Πλάτανος [0 κ.], αποτελούν την Τοπική Κοινότητα Αθαμανίου, συνολικού πληθυσμού 517 κατοίκων. Σαν οικισμός αναγνωρίστηκε διοικητικά στις 16 Οκτωβρίο 1940 (ημερομηνία απογραφής του 1940) και προσαρτήθηκε στην *Κοινότητα Λειψού* σημερινή *Κοινότητα Αθαμανίου*.

## Πληθυσμιακή εξέλιξη

{"version":2,"width":355,"height":137.2,"data":[{"name":"table","values":[
{"x":1940,"y":129},{"x":1951,"y":190},{"x":1961,"y":177},{"x":1971,"y":155},{"x":1981,"y":117},{"x":1991,"y":67},{"x":2001,"y":40},{"x":2011,"y":31}
]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}],"padding":{"top":30,"bottom":30,"left":78,"right":0}}

## Παραπομπές


## Εξωτερικοί σύνδεσμοι
* https://www.skaloula.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Γεώργιος Θωμόπουλος

Ο **Γεώργιος (Γκόγκος) Θωμόπουλος** (1866 - 1952), ήταν σημαντικός Έλληνας Μακεδονομάχος οπλαρχηγός από τη Ρητίνη Πιερίας.

## Βιογραφικά στοιχεία

Ο Γεώργιος Θωμόπουλος του Δημητρίου γεννήθηκε  στη Ρητίνη Πιερίας το 1866. Απεβίωσε το 1952.  Από τις αρχές του Μακεδονικού Αγώνα εντάχθηκε ως οπλίτης στις αντάρτικες ομάδες που δρούσαν στην περιοχή. Σύντομα αναδείχτηκε σε οπλαρχηγό και συγκρότησε δική του ένοπλη ομάδα, της οποίας τέθηκε επικεφαλής και έμεινε γνωστός με το προσωνύμιο "καπετάν Γκόγκος". 

Έδρασε με την ομάδα του στην περιοχή του Ολύμπου με κύρια αποστολή την προστασία των Ελληνικών πληθυσμών από τις Οθωμανικές αυθαιρεσίες, την παροχή ασφάλειας στις εφοδιοπομπές που κατευθύνονταν προς τη Μακεδονία από το ελεύθερο Ελληνικό κράτος και την αναχαίτιση της Ρουμανικής προπαγάνδας στην περιοχή, σε βάρος των βλαχόφωνων. Ιδιαίτερα αμείλικτος στάθηκε εναντίον των ηγετών της Ρουμανικής προπαγάνδας στην περιοχή, Χατζηγώγου και Τζέγκα. Συνεργάστηκε σε κοινές επιχειρήσεις με τον συντοπίτη του, οπλαρχηγό Νικόλαο Στρεμπίνο, καθώς και με τους Ν. Ρόκα, Μ. Αναγνωστάκο (Ματαπά) και Γ. Φραγκάκο (Μαλέα). 

Μετά την επανάσταση των Νεότουρκων και τη χορήγηση αμνηστίας στους εμπόλεμους αντάρτες, ο Γεώργιος Θωμόπουλος παρέδωσε τα όπλα, αφού πρώτα φυγάδευσε την οικογένειά του, η οποία διώκονταν από τις Τουρκικές αρχές. Ο ίδιος παρέμεινε σε ετοιμότητα και μετά από λίγο καιρό, ανέλαβε πάλι δράση για να προστατεύσει τους Ελληνικούς πληθυσμούς.  Πήρε μέρος ως εθελοντής με το σώμα του, στους Βαλκανικούς Πολέμους.

## Παραπομπές


Κατηγορία:Μακεδονομάχοι
Κατηγορία:Ιστορία της Πιερίας
Κατηγορία:Μακεδόνες
Λίφτινγκ

***Λίφτινγκ*** είναι ο τίτλος μιας ελληνικής κωμικής τηλεοπτικής σειράς που προβλήθηκε τις τηλεοπτικές σεζόν 2000-2002 από τους τηλεοπτικούς δέκτες του ΑΝΤ1. Αποτελεί άλλη μια δουλειά των Χάρη Ρώμα και Άννα Χατζησοφιά, και σκηνοθετήθηκε από τον Γρηγόρη Πετρινιώτη. Αν και δεν γνώρισε την ίδια δημοτικότητα σε σχέση με προηγούμενες και μεταγενέστερες δουλειές τους, σημείωνε υψηλά νούμερα σε κάθε επεισόδιο και ο σταθμός την έχει προβάλλει σε επανάληψη πολλές φορές, έως και τη δεκαετία του 2010.

## Επισκόπηση σειράς

## Υπόθεση
Ο Γεράσιμος Μαντούβαλος είναι ένας πολύ επιτυχημένος πλαστικός χειρουργός και συνέταιρος στην κλινική «Όψη». Μαζί του συνεργάζεται η επίσης πετυχημένη γιατρός, και φίλη του από τα φοιτητικά χρόνια, Λυδία, η οποία ασχολείται μόνο με παθολογικές περιπτώσεις και με την έρευνα, ενώ συχνά αναλαμβάνει ασθενείς αφιλοκερδώς. Ο τρίτος συνέταιρος στην «Όψη» είναι ο παιδικός φίλος του Γεράσιμου, Θρασύβουλος, αναισθησιολόγος. Ο Γεράσιμος, είναι ανύπαντρος εκ πεποιθήσεως και λέει ότι «όσο είμαστε νιάτα πρέπει να το γλεντάμε». Συμπεριφέρεται σαν αιώνιος έφηβος και σχετίζεται μόνο με μικρούλες, παρά τις ασταμάτητες προσπάθειες του Θρασύβουλου να τον συνετίσει.

Η Λυδία αντίστοιχα είναι και αυτή ανύπαντρη, με κάποιους ελάχιστους δεσμούς στο παρελθόν, πάντα αποτυχημένους, εξαιτίας του ιδιόρρυθμου χαρακτήρα της. Είναι, με δύο λόγια, μια τρελή επιστήμων. Έχει κολλητή φίλη την Ηρώ, χωρισμένη, με μεγάλο γιο και μεγάλο απωθημένο με τον πρώην άντρα της, η οποία προσπαθεί μόνιμα να ζευγαρώσει τη Λυδία με κάποιον. Ο Γεράσιμος, για να αποφεύγει τον γάμο με τη Λίλη, μια μικρούλα που γνώρισε σε ένα μπαρ, ισχυρίζεται πως είναι παντρεμένος και πως δεν μπορεί να χωρίσει, γιατί η γυναίκα του είναι ετοιμοθάνατη. Κάποια στιγμή αναγκάζεται να παρουσιάσει την «ετοιμοθάνατη» σύζυγό του, και η Λυδία, για να βοηθήσει τον φίλο της, δέχεται να υποδυθεί αυτό το ρόλο. Το γεγονός αυτό, θα τη φέρει πιο κοντά στον Γεράσιμο και θα ανακαλύψουν και οι δύο, ότι υπάρχει μια ανομολόγητη ερωτική έλξη μεταξύ τους.

Στον δεύτερο κύκλο του «Λίφτινγκ», αυξάνονται οι περιπέτειες των ηρώων στο κυνήγι της αιώνιας νεότητας και του έρωτα. Ο Γεράσιμος Μαντούβαλος και η Λυδία Λεμπέση σέρνουν πρώτοι το χορό, αλλά τελικώς όχι του Ησαΐα. Γιατί ενώ (στην αυλαία της σειράς) φτάνουν μέχρι τα πρόθυρα του γάμου, ποτέ δεν περνούν τις πύλες της εκκλησίας. Αντίθετα, φεύγουν τρέχοντας. Επίσης στη σειρά εμφανίζεται ο Κωνσταντίνος Κατακουζηνός (χαρακτήρας από τη σειρά Κωνσταντίνου Και Ελένης) ως σωσίας του Γεράσιμου.

## Διανομή

## Έκτακτες συμμετοχές

## Επεισόδια

### Α' Κύκλος (2000-01)

* Προβαλλόταν κάθε Πέμπτη στις 21:05.

### Β' Κύκλος (2001-02)

* Προβαλλόταν κάθε Παρασκευή στις 21:00.

## Παραπομπές


## Εξωτερικοί σύνδεσμοι
* ΛΙΦΤΙΝΓΚ | Ελληνικές σειρές | ANT1 

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
EADS 3 Sigma

Η **EADS 3 Sigma** είναι το όνομα της εταιρίας από το 2002 όταν η Ευρωπαϊκή εταιρία EADS Group αγόρασε το πλειοψηφικό κομμάτι της 3 Σίγμα. Ιδρύθηκε το 1987 με έδρα την στην Αθήνα και εργοστάσιο στα Χανία.

 
Σχεδίασε, κατασκεύασε και εξήγαγε μεγάλο αριθμό μη επανδρωμένων αεροσκαφών μεταξύ των οποίων το EADS 3 Σίγμα Ίρις, το EADS 3 Σίγμα Αλκυών, το αεριωθούμενο EADS 3 Σίγμα Περσέας (το οποίο είχε μόνοκινητήρια και δικινητήρια έκδοση και το EADS 3 Σίγμα Νέαρχος, και ηλεκτρονικό εξοπλισμό. Επίσης σε θέματα έρευνας σε συνεργασία με Ελληνικά πανεπιστήμια, δραστηριοποιήθικε στα πεδία των κινητήρων και της ασύρματης τεχνολογίας καθοδήγηση.

Η εταιρία EADS 3 Sigma ανακοίνωσε τον Νοέμβριο του 2012 ότι η εταιρία εισήλθε σε εκκαθάριση και δεν μπορεί να συνεχίσει την λειτουργεία της.

Κατηγορία:Εταιρείες κατασκευής αεροσκαφών
Κατηγορία:Εταιρείες άμυνας στην Ελλάδα
EADS 3 Σίγμα Νέαρχος

Το **EADS 3 Σίγμα Νέαρχος** είναι ένα εξελιγμένο Μη επανδρωμένο αερόχημα (ΜΕΑ) αναγνώρισης μέσης ακτίνας, το οποίο παρουσιάστηκε για πρώτη φορά το 1996. Είναι ένα από τα πολλά ΜΕΑ που παρήγαγε η Ελληνική **3 Sigma** (και από το 2002 EADS 3 Sigma) αεροδιαστημική εταιρία, σε συνεργασία με Ελληνικά Πανεπιστήμια, η οποία έπαυσε την λειτουργία της από το 2012.

Είναι εξοπλισμένο με εξελιγμένα ηλεκτρονικά, τα οποία καλύπτουν μια ποικιλία χρήσεων και έχει αποτελέσει πλατφόρμα έρευνας για αρκετά άλλα σχέδια.

Το Νέαρχος πέρα από 2 εκθεσιακά πρότυπα δεν προχώρησε σε παραγωγή.

## Χρήσεις
### Στρατιωτική
* Επόπτευση πεδίου μάχης
* Αναγνώριση
* Στόχευση
* Εκτίμηση ζημίας
* ESM/ECM
* Μεταγωγή δεδομένων επικοινωνίας

### Πολιτική
* Γεωλογική και Ναυτική χρήση
* Επιτήρηση συγκοινωνιών
* Εντόπιση μολυσμένων περιοχών και περιοχών φυσικών καταστροφών
* Περιπολίες συνόρων και δασών
* Ανίχνευση πυρκαγιών

## Τεχνικά χαρακτηριστικά
* **πλήρωμα=** κανείς 
* **ωφέλιμο φορτίο=** 92&nbsp;kg (202.4&nbsp;lb)
* **μήκος=**  3.95 m (13&nbsp;ft 0 in)
* **άνοιγμα φτερών main=**  5.1 m (16&nbsp;ft 9 in)
* **ύψος main=**  1.15 m (3&nbsp;ft 9 in)
* **καθαρό βάρος=**  60&nbsp;kg (132&nbsp;lb)
* **μέγιστο βάρος απογείωσης=**  110&nbsp;kg (242&nbsp;lb)
* **μηχανή=** μονοπίστονη 28.3&nbsp;kW/ 38&nbsp;hp
* **μέγιστη ταχύτητα=** 220&nbsp;km/h (118 knots, 137&nbsp;mph)
* **μέγιστο ύψος=** 7,000&nbsp;m (22,966&nbsp;ft)
* **αυτονομία:** 12 hrs

## Παραπομπές
  

Κατηγορία:Αεροσκάφη της Ελληνικής Πολεμικής Αεροπορίας
Κατηγορία:Μη επανδρωμένα αεροσκάφη
Γεώργιος Παχύς

Ο **Γεώργιος Παχύς ή Παχής** ήταν Έλληνας επιχειρηματίας, κτηματίας και πολιτικός.

## Βιογραφικά στοιχεία

Διατηρούσε μεγάλες εκτάσεις στην περιοχή του Κορυδαλλού, η οποία για μια εποχή είχε πάρει το όνομά του, ενώ από το 1878 του ανήκε το κτήμα του Επταλόφου (πύργο της Βασιλίσσης), αγορασμένο από τους απογόνους του βαρώνου Σίμωνος Σίνα. Συμμετείχε στην εταιρεία Serpieri - Roux που ιδρύθηκε το 1863 με σκοπό την εκμετάλλευση των μεταλλευμάτων του Λαυρίου. Υπήρξε βουλευτής Άρτας. Εξελέγη βουλευτής στις εκλογές του 1881, του 1887, 
του 1890 και του εκλογές του 1892, ενώ ήταν γνωστή η πολιτική αντιπαλότητά του με τον Κ. Καραπάνο.

Απεβίωσε το 1913 ( και όχι το 1911). Η κηδεία του έγινε στις 15 Μαρτίου 1913. Η εξόδιος ακολουθία εψάλλει στον Ι. Ν. Αγ. Γεωργίου.

Ήταν παντρεμένος με την Αιμιλία Σκουζέ, κόρη του Γεωργίου Σκουζέ, και είχαν αποκτήσει δύο κόρες, την Λαυρία, σύζυγο Φερδινάρδου Σερπιέρη, και την Ελένη, σύζυγο Αυγερινού Αβέρωφ.

## Βιβλία του
*"Το εν Ηπείρω αγροτικό ζήτημα" (1882) 

## Παραπομπές


Κατηγορία:Έλληνες επιχειρηματίες
Κατηγορία:Βουλευτές Άρτας
Μιχαήλ Θεοχαρίδης

Ο **Μιχαήλ Θεοχαρίδης** είναι νομικός, δικαστικός και πρώην πρόεδρος του Αρείου Πάγου.

## Βιογραφικά στοιχεία

Ο Μιχαήλ Θεοχαρίδης γεννήθηκε στις Αγραπιδιές Αμυνταίου της Περιφερειακής Ενότητας Φλώρινας το 1947. Απόφοιτος της Νομικής Σχολής του Αριστοτελείου Πανεπιστημίου Θεσσαλονίκης το 1971, υπηρέτησε ως Ειρηνοδίκης στις Σάπες την περίοδο 1971 - 1974. Μετά από επιτυχία του σε σχετικό διαγωνισμό, διορίστηκε Πάρεδρος Πρωτοδικείου Έβρου (1974-1976). Ως Πρωτοδίκης στη Ροδόπη (1976-1980), στην Καβάλα (1980-1988) και στη Θεσσαλονίκη (1988-1990). Στη συνέχεια υπηρέτησε ως Πρόεδρος Πρωτοδικών στη Βέροια (1990-1992) και στη Θεσσαλονίκη (1992-1993). Με το βαθμό του Εφέτη υπηρέτησε στη Θεσσαλονίκη (1993-2004) και με το βαθμό του Προέδρου Εφετών στη Λαμία (2004-2005) και στη Λάρισα (2005-2006). Το 2006 προήχθη στο βαθμό του Αρεοπαγίτη και στις 8 Ιουλίου του 2010, προήχθη Αντιπρόεδρος του Αρείου Πάγου. 

Δίδαξε στην Εθνική Σχολή Δικαστών Εμπορικό Δίκαιο την περίοδο 1997 - 1999 και Αστικό Δίκαιο κατά τα έτη 2004, 2005 και 2009. Από τον Ιανουάριο του 2012 ανέλαβε Γενικός Διευθυντής της Εθνικής Σχολής Δικαστών, μετά από ομόφωνη απόφαση του Ανωτάτου Δικαστικού Συμβουλίου του Αρείου Πάγου. Τον Δεκέμβριο του 2014 ορκίστηκε υπηρεσιακός Υπουργός Εσωτερικών. 

Είναι έγγαμος, πατέρας δύο τέκνων. Την 1η Αυγούστου του 2013 ανέλαβε Πρόεδρος του Αρείου Πάγου μέχρι τις 30 Ιουνίου του 2014.

## Πηγές


Κατηγορία:Πρόεδροι του Αρείου Πάγου
Κατηγορία:Έλληνες δικαστικοί
Γεώργιος Κωνσταντόπουλος

Ο **Γεώργιος Κωνσταντόπουλος του Λεωνίδα** (γεννήθηκε στις 25 Ιανουαρίου 1958) είναι Έλληνας γιατρός και βουλευτής της ΝΔ στο νομό Πιερίας. Διετέλεσε υφυπουργός Υγείας και Κοινωνικής Αλληλεγγύης στην κυβέρνηση Καραμανλή από τις 10 Μαρτίου 2004 ως τις 19 Σεπτεμβρίου 2007.

## Σπουδές
Γεννήθηκε στην Κατερίνη. Σπούδασε στην ιατρική σχολή του Αριστοτελείου Πανεπιστημίου Θεσσαλονίκης και ειδικεύτηκε στην παιδιατρική, με σπουδές στη Γερμανία. Αναγορεύτηκε διδάκτωρ Κοινωνικής Παιδιατρικής και Εφηβικής Ιατρικής στο Πανεπιστήμιο του Μονάχου και υφηγητής της Γερμανικής Ακαδημίας Αναπτυξιακής Αποκατάστασης. Είναι επίσης επίκουρος καθηγητής Αναπτυξιακής και Κοινωνικής Παιδιατρικής στο ΑΠΘ. Εργάστηκε επίσης στην Παιδιατρική Κλινική του Πανεπιστημίου Ιωαννίνων.
Ανέλαβε γενικός Γραμματέας της Ελληνικής Ακαδημίας Αναπτυξιακής Αποκατάστασης και αποτέλεσε ιδρυτικό μέλος της Διεθνούς Ακαδημίας Αναπτυξιακής Αποκατάστασης. Έχει δημοσιεύσει σε επιστημονικά περιοδικά της Ελλάδας και του εξωτερικού πολλές επιστημονικές μελέτες.

## Οικογένεια
Είναι παντρεμένος με την Ευρυδίκη Δοσίου και έχουν 1 γιο.

## Πολιτική σταδιοδρομία
Κατά τα φοιτητικά και νεανικά του χρόνια διετέλεσε πρόεδρος της ΟΝΝΕΔ στο νομό Πιερίας, πρόεδρος της Φοιτητικής Ένωσης Πιερίας και μέλος του Δ.Σ. του Συλλόγου Φοιτητών της Ιατρικής Σχολής του ΑΠΘ.

Ο Γιώργος Κωνσταντόπουλος εξελέγη βουλευτής Πιερίας για πρώτη φορά στις εκλογές του 2000 με τη Νέα Δημοκρατία και ήταν πρώτος σε αριθμό ψήφων. Επανεξελέγη με το ίδιο κόμμα στις εκλογές του 2004 και του 2007. Ακολούθησαν άλλες δύο εκλογικές νίκες, στις δύο απανωτές εκλογικές αναμετρήσεις, το Μάιο και τον Ιούνιο του 2012.

Το Νοέμβριο του 2009 ήταν ανάμεσα στα 49 πρόσωπα από την Πιερία (ως πρώην βουλευτής) που πήραν μέρος στο έκτακτο συνέδριο της ΝΔ στην ελληνική πρωτεύουσα.

## ΑΜΕΑ
Την περίοδο που ήταν υφυπουργός Υγείας και Κοινωνικής Αλληλεγγύης εγκαινιάστηκε, στις 15 Σεπτεμβρίου 2004, από τον ίδιο η πρώτη οργανωμένη πλαζ στην Ελλάδα για παιδιά και άτομα με αναπηρίες, σε χώρο του Kέντρου Αποκατάστασης Αναπήρων Παιδιών Βούλας (πρώην ΠIKΠA Βούλας). Ο βουλευτής έχει ταχθεί υπέρ της επαναλειτουργίας του ΠΙΚΠΑ, για την πρόνοια των ανήλικων μεταναστών που φτάνουν στην Ελλάδα.

Υπηρέτησε ως αντιπρόεδρος της Διαρκούς Επιτροπής της Βουλής για την αντιμετώπιση των προβλημάτων των ΑΜΕΑ (2000-2004).
Ο Κωνσταντόπουλος ανέλαβε πρόεδρος της Ελληνογερμανικής εταιρείας βοήθειας ατόμων με αναπηρίες ("AKTION SONNENSCHEΙN"), την οποία συνίδρυσε με την Δρ. Ευτυχία Νανάκου (Ιδρύτρια του Ψυχολογικού Κέντρου Βορείου Ελλάδος). Είναι μέλος κοινοβουλευτικών επιτροπών για την αντιμετώπιση κοινωνικών προβλημάτων, όπως της Διαρκούς Επιτροπής Κοινωνικών Υποθέσεων (υποεπιτροπή για τη μελέτη και αντιμετώπιση του προβλήματος των ναρκωτικών), αναπληρωτής τομεάρχης Υγείας και Πρόνοιας της ΝΔ και ως αντιπρόεδρος της Κοινοβουλευτικής Ομάδας Φιλίας Ελλάδας–Γερμανίας κατά την ίδια χρονική περίοδο.

## Παραπομπές


Κατηγορία:Έλληνες παιδίατροι
Κατηγορία:Έλληνες υφυπουργοί Υγείας και Κοινωνικής Αλληλεγγύης
Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Κωνσταντίνος Παπαδάκης (βουλευτής Λασιθίου)

Ο **Κωνσταντίνος Μ. Παπαδάκης** (Τουρλωτή Λασιθίου, 1885 - Αθήνα, 7 Ιουνίου 1961) ήταν Έλληνας γιατρός και πολιτικός, που χρημάτισε βουλευτής Λασιθίου σε δύο κοινοβουλευτικές περιόδους. 

## Καταγωγή και σπουδές
Καταγόταν από φτωχή οικογένεια. Οι γονείς του (πατέρας του ήταν ο Χατζή Μιχαήλ Παπαδάκης) ήταν γεωργοί από την Τουρλωτή της Σητείας. Γράφτηκε στην Ιατρική Σχολή του Πανεπιστημίου των Αθηνών και πήρε το δίπλωμά του το 1912. Ως γιατρός εξυπηρετούσε κυρίως τις φτωχές και τις αγροτικές τάξεις.
Πολέμησε στην Εθνική Αντίσταση και αναγκάστηκε να καταφύγει στη Μέση Ανατολή για κάποιο χρονικό διάστημα.

## Πολιτική σταδιοδρομία
Ο Παπαδάκης κατήλθε στην πολιτική προπολεμικά. Στις εκλογές του 1926 ο Κ. Παπαδάκης έλαβε μέρος με το Επαρχιακό Κόμμα αλλά δεν εξελέγη, καθώς συγκέντρωσε μόνο 977 ψήφους. 

Εξελέγη βουλευτής Λασιθίου  στις εκλογές του 1928 και για δεύτερη φορά με το Κόμμα των Βενιζελικών Φιλελευθέρων στις εκλογές του 1946 με 2.245 ψήφους. Η τελευταία του κοινοβουλευτική θητεία τερματίστηκε το 1950. Τα τελευταία χρόνια της ζωής του ήταν ενεργός στην ΕΡΕ Σητείας. 

Πέθανε στην Αθήνα τον Ιούνιο του 1961.

## Παραπομπές


Κατηγορία:Βουλευτές Λασιθίου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες ιατροί του 20ού αιώνα
Βολογέσης

Με το όνομα **Βολογέσης** μπορεί να αναφέρονται:

*Βολογέσης της Περσίας, (484 - 488 μ.Χ.) 
*Βολογέσης Α΄ της Παρθίας, (51 - 78)
*Βολογέσης Β΄ της Παρθίας, (78)
*Βολογέσης Γ΄ της Παρθίας, (105 - 147)
*Βολογέσης Δ΄ της Παρθίας, (147 - 191)
*Βολογέσης Ε΄ της Παρθίας, (191 - 208)
*Βολογέσης ΣΤ΄ της Παρθίας, (208 - 228)
Αβραάμ Γρηγοριάδης

Ο **Αβραάμ Κ. Γρηγοριάδης**  (1886 - 19 Οκτωβρίου 1945) ήταν Έλληνας δικηγόρος και πολιτικός, που υπηρέτησε ως βουλευτής σε εκλογικές περιφέρειες της Μακεδονίας στο πρώτο μισό του 20ού αιώνα. Πέθανε το 1945 όταν παρασύρθηκε από αυτοκίνητο.

## Βουλευτής
Ο Γρηγοριάδης σπούδασε Νομικά και εργάστηκε ως δικηγόρος.  Το 1923 χρημάτισε υποδιοικητής Βεροίας και πρόσφερε σημαντικές υπηρεσίες στην αποκατάσταση των προσφύγων στην πόλη της Βέροιας αλλά και στην υπόλοιπη επαρχία. Τον Οκτώβριο του 1930 κληρώθηκε ως αναπληρωτής ένορκος του Κακουργιοδικείου Βεροίας. Εξελέγη βουλευτής Βεροίας για πρώτη φορά στις εκλογές του 1923 και βουλευτής Κατερίνης-Βεροίας-Ναούσης με την Ένωση Φιλελευθέρων  στις εκλογές του 1926 συγκεντρώνοντας 1.543 σταυρούς. Επανεξελέγη βουλευτής Βεροίας με το Κόμμα Φιλελευθέρων στις εκλογές του 1932 και σε εκείνες του 1933. 

## Οικογένεια
Ο γιος και ο αδερφός του βουλευτή εκτελέστηκαν κατά τον εμφύλιο. Η χήρα του, Μαρίκα , πέθανε το 1960.

## Θάνατος
Ο Αβραάμ Κ. Γρηγοριάδης ενώ βρισκόταν στην είσοδο της Βέροιας παρασύρθηκε από βρετανικό στρατιωτικό όχημα που οδηγούσε Ινδός στρατιώτης και πέθανε ακαριαία στις 19 Οκτωβρίου 1945. Παρολίγο θύμα θα ήταν και ο συνάδελφός του, Ιωάννης Παπαδάκης-Στάικος. Τον Αύγουστο του 1947 κατατέθηκε στη Βουλή επερώτηση για τα αίτια του θανάτου του βουλευτή. Το όχημα που χτύπησε τον Γρηγοριάδη δεν βρέθηκε ποτέ.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Κατερίνης-Βεροίας-Ναούσης
Κατηγορία:Βουλευτές Βεροίας
Ερωτοτροπία

**Ερωτοτροπία** ή **Φλερτ** στην ανθρώπινη συμπεριφορά είναι η εκδήλωση ερωτικής συμπάθειας με συμπεριφορές που φανερώνουν το ενδιαφέρον ενός προσώπου  προς κάποιο άλλο, με σκοπό την σύναψη ερωτικής σχέσης, χωρίς υπόσχεση ότι αυτό θα συμβεί.

## Φλερτάρισμα
Όταν κάποιος/α φλερτάρει σημαίνει ότι τον άνθρωπο που φλερτάρει, τον / την ελκύει ερωτικά και προσπαθεί να τον / την «κερδίσει».

## Παραπομπές


## Δείτε επίσης
* Σεξουαλική παρενόχληση

Κατηγορία:Συμπεριφορά
Κατηγορία:Σεξουαλική έλξη
Κατηγορία:Φιλοσοφία της αγάπης
Θυρέα

Με τον όνομα **Θυρέα** μπορεί να αναφέρονται:

* Η Θυρέα Έβρου οικισμός του Δήμου Διδυμοτείχου.
* Η Θυρέα Αρκαδίας αρχαιολογικός χώρος σε απόσταση 8 χλμ από το Άστρος.
Χόμπι

[thumb|200px|Άνθρωποι που παίζουν χαρτιά, από τον [Πωλ Σεζάν.]]
**Χόμπι** είναι κάθε δραστηριότητα πάνω σε κάποιον τομέα που ενδιαφέρει το άτομο και δεν του επιφέρει χρηματική αμοιβή και που πραγματοποιείται συχνά κατά την διάρκεια του ελεύθερου χρόνου. Από την στιγμή που το χόμπι γίνεται πηγή εισοδήματος αποτελεί εργασία. Χόμπι μπορεί να είναι η συλλογή πραγμάτων, κάποιο άθλημα ή κάποια δημιουργική δραστηριότητα κ.ά. Το άτομο που πραγματοποιεί ένα χόμπι είναι συνήθως ερασιτέχνης (χομπίστας), σε αντιδιαστολή με τον επαγγελματία.

## Ετυμολογία
Η λέξη πιθανόν προέρχεται από την αγγλική λέξη «hobyn» που τον 16ο αιώνα σήμαινε μικρό άλογο ή πόνυ. Το 1557 καταγράφηκε για πρώτη φορά η λέξη «hobby horse», ένα ξύλινο παιχνίδι που ήταν ένα ξύλο με μια ουρά στην μία άκρη και μια κεφαλή αλόγου στην άλλη, που είχε ως σκοπό να μιμείται το άλογο σε διάφορες εκδηλώσεις. Μέχρι το 1816 είχε συντμηθεί σε hobby (χόμπι) και είχε λάβει τη σημερινή σημασία της ευχάριστης ασχολίας για να περνάει ο χρόνος.

## Τύποι χόμπι
Τα χόμπι είναι ένα ποικίλο σύνολο δραστηριοτήτων και είναι δύσκολο να κατηγοριοποιηθούν με λογικό τρόπο. Η ακόλουθη κατηγοριοποίηση των χόμπι αναπτύχθηκε από τον Stebbins.

* Συλλογή
* Δημιουργία
* Συμμετοχή σε δραστηριότητα
* Ενασχόληση με τέχνες
* Αθλήματα και παιχνίδια

## Χομπίστας
Οι χομπίστες είναι τα άτομα που είτε ατομικά, είτε ως μέλη ομάδας, ασχολούνται με το εκάστοτε χόμπι. Σύμφωνα με το Serious Leisure Perspective οι χομπίστες κατηγοριοποιούνται σε ερασιτέχνες και εθελοντές και προσδιορίζονται τρεις ευρείες ομάδες ψυχαγωγικής δραστηριότητας με τα χόμπι να βρίσκονται κυρίως στην κατηγορία "Σοβαρή αναψυχή". 

* Η περιστασιακή αναψυχή είναι εγγενώς ανταμείβοντας, βραχύβια, ευχάριστη δραστηριότητα που απαιτεί ελάχιστη ή καθόλου προετοιμασία.
* Η σοβαρή αναψυχή είναι η συστηματική επιδίωξη ενός ερασιτέχνη, χομπίστα ή εθελοντή που είναι ουσιαστική, ικανοποιητική και οδηγεί σε μια αίσθηση ολοκλήρωσης.
* Η αναψυχή με βάση το έργο συνήθως αποτελεί συνδυασμό ψυχικής αλλά και υλικής ανταμοιβής του χομπίστα.

## Ψυχολογικές επιπτώσεις
Κατά τον 20ο αιώνα υπήρξε εκτεταμένη έρευνα για το σημαντικό ρόλο που διαδραματίζει στην ανθρώπινη ανάπτυξη το παιχνίδι ή η ενασχόληση με χόμπι. Ενώ η ανάγκη για παιχνίδι είναι περισσότερο εμφανής στην παιδική ηλικία, το παιχνίδι συνεχίζεται καθ' όλη τη διάρκεια της ζωής για πολλούς ενήλικες με τη μορφή παιχνιδιών, χόμπι και αθλητισμού. Επιπλέον, μελέτες για τη γήρανση και την κοινωνία, υποστηρίζουν την αξία των χόμπι στην υγιή ωρίμανση και γήρανση του ατόμου.

## Παραπομπές
Hellenic Aeronautical Technologies

Η εταιρία HAT **(Hellenic Aeronautical Technologies - Ελληνικές Αεροναυτικές Τεχνολογίες)** είναι μια μικρού μεγέθους ελληνική αεροναυτική εταιρία με βάση της την Αθήνα. Ο ιδρυτής της είναι ο Αναστάσιος Μακρυκώστας, ένας αεροναυπηγός με προϋπηρεσία στην Ελληνική Αεροπορική Βιομηχανία (ΕΑΒ). Η ΗΑΤ εξειδικεύεται στην κατασκευή  αεροσκαφών από συνθετικά υλικά. Το πρώτο της αεροσκάφος το HAT LS2, έκανε την παρθενική του πτήση στις 23 Μαΐου 1997. Το αεροσκάφος αυτό είναι ένα ελαφρό διθέσιο, με κινητήρα 64 ίππων και ταχύτητα 233 χλμ/ώρα, το οποίο έχει σχεδιαστεί για να πωλείται στην μορφή σχεδίων κατασκευής.

## Αναφορές
*L.S. Skartsis and G.A. Avramidis, 'Made in Greece', Typorama, Patras, Greece (2003).
*Jane's 'All the World's Aircraft', 2002 edition

Κατηγορία:Εταιρείες κατασκευής αεροσκαφών
Κατηγορία:Ελληνικές επιχειρήσεις
Γιάννης Ταμουρίδης

Ο **Γιάννης Ταμουρίδης** (3 Ιουνίου 1980, Θεσσαλονίκη) είναι αθλητής της ποδηλασίας, στον δρόμο και στην πίστα, και μέλος της βασκικής επαγγελματικής ομάδας Euskaltel Euskadi.  

## Καριέρα και διακρίσεις
Πριν υπογράψει το επαγγελματικό συμβόλαιο και γίνει ο πρώτος Έλληνας που γίνεται επαγγελματίας στο ProTour - τη πρώτη σειρά αγώνων και ομάδων ποδηλασίας, αγωνίστηκε για 4 χρόνια με επιτυχία στην SP Tableware, Ελληνική ημι-επαγγελματική ομάδα (κατηγορία Continental).  Παράλληλα παραμένει αθλητικό μέλος στην ερασιτεχνική ομάδα του ΠΑΟΚ, με την φανέλα του οποίου συμμετέχει σε αγώνες ποδηλασίας σε πίστα.  

Διακρίσεις:
* 1997 - 2001: 32 φορές Πρωταθλητής Ελλάδας
* 1998 - 2002: 7 φορές Βαλκανιονίκης
* 2000: 11ος στο Παγκόσμιο Πρωτάθλημα δρόμου
* 2002: 2ος στο Πανευρωπαϊκό Πρωτάθλημα Πίστας
* 2005: 2ος στο Παγκόσμιο Πρωτάθλημα Πίστας
* 2006: 3ος στο Παγκόσμιο Πρωτάθλημα Πίστας
* 2009: 3ος στους Μεσογειακούς Αγώνες δρόμου 
* 2011: 30ος στο Παγκόσμιο Πρωτάθλημα δρόμου (ατομική χρονομέτρηση)
* 2012: 28ος στο Παγκόσμιο Πρωτάθλημα δρόμου (ατομική χρονομέτρηση)

Από το 2005 μέχρι το 2009, ο Γιάννης Ταμουρίδης είχε ήδη 7 μετάλλια σε παγκόσμια κύπελλα πίστας.

Το 2008 ο Γιάννης Ταμουρίδης βρέθηκε θετικός σε χρήση απαγορευμένης ουσίας. Του επιβλήθηκε διεθνώς ποινή αποκλεισμού δύο ετών, την οποία ωστόσο η Ελληνική Ομοσπονδία μείωσε σε ένα, λόγω πρότερου εντίμου βίου και έγγραφης αναγνώρισης του λάθους του εκ μέρους του αθλητή.

## Παραπομπές


## Εξωτερικοί σύνδεσμοι
Επίσημη ιστοσελίδα (*ioannistamouridis.com*)

Κατηγορία:Έλληνες αθλητές της ποδηλασίας
Πυθαγόρας ο Σάμιος (ολυμπιονίκης)

Ο **Πυθαγόρας ο Σάμιος** έζησε στο διάστημα γύρω στα τέλη του 6ου αιώνα π.Χ. με αρχές του 5ου αιώνα π.Χ και ήταν ένας αρχαίος Έλληνας πυγμάχος και Ολυμπιονίκης στην πυγμαχία κατά τους Ολυμπιακούς Αγώνες της αρχαιότητας.

Ένα από τα πιο δημοφιλή γεγονότα της Αρχαίας Ελλάδας ήταν η διοργάνωση των Ολυμπιακών αγώνων, η συμμετοχή στους οποίους ήταν και το μεγάλο όνειρο του Πυθαγόρα. Το 588 π.Χ., αν και ήταν ακόμα παιδί, αποφάσισε να δώσει τον όρκο της δεκαεξάμηνης προπόνησης για να πάρει μέρος στους αγώνες. Όμως, κατά την διάρκεια της 48ης Ολυμπιάδας, ο Πυθαγόρας της Σάμου αποκλείστηκε από τον διαγωνισμό πυγμαχίας των παίδων και όλοι τον χλεύαζαν ως θηλυπρεπή, εκείνος τότε δήλωσε συμμετοχή και στον διαγωνισμό της πυγμαχίας των ανδρών και εκεί νίκησε με επιτυχία όλους τους αντιπάλους του. Έτσι, το όνειρό του έγινε πραγματικότητα.

## Παραπομπές


Κατηγορία:Αρχαίοι Σάμιοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας‎
Κατηγορία:Αρχαίοι ολυμπιονίκες (6ος αιώνας π.Χ.)
Άντερσον ντε Λίμα Φρέιτας

Ο **Άντερσον ντε Λίμα Φρέιτας** (12 Νοεμβρίου 1979, Ρίο Γκράντε ντο Νόρτε, Βραζιλία), είναι ένας Βραζιλιάνος πρώην επαγγελματίας ποδοσφαιριστής.

## Ποδοσφαιρική Καριέρα

Ξεκίνησε την καριέρα του στον τοπικό ποδοσφαιρικό σύλλογο, την Αμέρικα ντε Νατάλ. Έμεινε εκεί για τρία χρόνια, πριν υπογράψει με την Βίλα Νόβα Φ.Κ., στην ηλικία των είκοσι ετών. Από εκεί, εντοπίστηκε από τους ανιχνευτές (σκάουτερς) του Απόλλων Αθηνών, και τον μετέφεραν στην Αθήνα για δοκιμές. Το καλοκαίρι του 2002, πήρε μετεγγραφή στον Ατρόμητο Αθηνών, στην ελληνική Β' Εθνική.

Μετά από 22 εμφανίσεις και 4 γκολ  κατά την διάρκεια αυτής της σαιζόν, ο Άντερσον μετακόμισε στην Χαλκηδόνα Φ.Κ., η οποία έπαιζε στην Α' Εθνική. Στην πρώτη του σεζόν ως μέλος της Χαλκηδόνας (2003-04), συμμετείχε σε 21 αγώνες, σκοράροντας 3 γκολ. Επίσης, στο πρώτο μισό της επόμενης περιόδου (2005-06), έπαιξε σε 13 αγώνες και σκόραρε 2 γκολ, φορώντας την φανέλα της Χαλκηδόνας.

Στις 7 Ιανουαρίου 2005, έγινε παίκτης του Παναθηναϊκού. Έκανε το ντεμπούτο του φορώντας τα πράσινα σε έναν αγώνα ενάντια στην ΑΕΚ. Σε αυτόν τον αγώνα, τραυματίστηκε σοβαρά στο δεξί του πόδι και σταμάτησε να παίζει ποδόσφαιρο για έναν μήνα.

θα επιστρέψει στον Ατρόμητο στις 16 Αυγούστου 2006. Κατά την διάρκεια του δεύτερου περάσματός του ως παίκτης του Ατρομήτου, πραγματοποίησε 13 εμφανίσεις και σκόραρε 1 γκολ.  Έπαιξε επίσης εναντίον της Σεβίλλης στο Κύπελλο ΟΥΕΦΑ. Η τελευταία του χρονιά στον Ατρόμητο ήταν η τελευταία του χρονιά ως επαγγελματίας ποδοσφαιριστής. Παρ' όλα αυτά, έπαιξε λίγους αγώνες για τον ΑΟ Δικαίου, έναν ερασιτεχνικό ποδοσφαιρικό σύλλογο με έδρα την Κω, το 2009.

Αφού τελείωσε την ποδοσφαιρική του καριέρα, έγινε εκπρόσωπος παικτών.

## Εξωτερικοί Σύνδεσμοι
*Προφίλ και στατιστικά στο insports.eu
*Άντερσον Λίμα ντε Φρέιτας: Πού είναι τώρα ποδοσφαιριστές

## Παραπομπές


Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Χαλκηδόνας
Κατηγορία:Ξένοι ποδοσφαιριστές στην Ελλάδα
Priest...Live!

**Priest... Live!** είναι ο τίτλος του ζωντανά ηχογραφημένου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Ιούνιο του 1987 μέσω της "Columbia Records". Το 2001 επανεκδόθηκε από  την "Columbia" με τρία επιπλέον κομμάτια.
Το εξώφυλλο του δίσκου είναι δημιουργία του Ρίτσαρντ Έβανς, γνωστού για τις δουλειές του με καλλιτέχνες όπως οι The Who, ο Πωλ ΜακΚάρτνεϋ, οι UFO, κ.α..
Το άλμπουμ έγινε χρυσό στις 29 Οκτωβρίου 2001 στις Ηνωμένες Πολιτείες, ενώ είχε βραβευθεί το 1987 και στον Καναδά.
Τα τραγούδια που παρουσιάζονται εδώ προέρχονται αποκλειστικά από τους δίσκους των Judas Priest οι οποίοι κυκλοφόρησαν τη δεκαετία του '80, ξεκινώντας από το "*[[British Steel]]*" του 1980 μέχρι το "*[[Turbo]]*" του 1986. Ζωντανές εκτελέσεις τραγουδιών από τα πρώτα τους άλμπουμ υπάρχουν στο πρώτο, ζωντανά ηχογραφημένο άλμπουμ τους, "*[[Unleashed in the East]]*".

## Τραγούδια
1. **Out in the Cold** *(Halford, Tipton, Downing)* - 6:51
2. **Heading Out to the Highway** *(Halford, Tipton, Downing)* - 4:53
3. **Metal Gods** *(Halford, Tipton, Downing)* - 4:11
4. **Breaking the Law** *(Halford, Tipton, Downing)* - 2:42
5. **Love Bites** *(Halford, Tipton, Downing)* - 5:27
6. **Some Heads Are Gonna Roll** *(Halligan)* - 4:23
7. **The Sentinel** *(Halford, Tipton, Downing)* - 5:13
8. **Private Property** *(Halford, Tipton, Downing)* - 4:51
9. **Rock You All Around the World** *(Halford, Tipton, Downing)* - 4:41
10. **Electric Eye** *(Halford, Tipton, Downing)* - 4:19
11. **Turbo Lover** *(Halford, Tipton, Downing)* - 5:53
12. **Freewheel Burning** *(Halford, Tipton, Downing)* - 5:01
13. **Parental Guidance** *(Halford, Tipton, Downing)* - 4:10
14. **Living After Midnight** *(Halford, Tipton, Downing)* - 7:24
15. **You've Got Another Thing Comin' ** *(Halford, Tipton, Downing)* - 8:05

## Θέσεις τσαρτ
***Priest... Live!*** *(άλμπουμ)*

***Επίσημη κυκλοφορία: [[21 Ιουνίου]] [[1987]]***

## Βραβεία
***Priest... Live!*** *(άλμπουμ)*
Ηνωμένες Πολιτείες (*RIAA Certification*): Χρυσός
Καναδάς (*CRIA Certification*): Χρυσός

## Μέλη των Judas Priest
Η σύνθεση του συγκροτήματος κατά την ηχογράφηση του "***Priest... Live!***" είχε την εξής μορφή:
**[[Ρομπ Χάλφορντ]]** - *φωνητικά*
**[[Γκλεν Τίπτον]]** - *κιθάρα*
**[[Κ.Κ. Ντάουνινγκ]]** - *κιθάρα*
**[[Ίαν Χιλ]]** - *μπάσο*
**[[Ντέιβ Χόλαντ]]** - *τύμπανα*

## Πηγές

Κατηγορία:Δισκογραφία των Judas Priest
Κατηγορία:Άλμπουμ του 1987
Πολάβοι

Οι **Πολάβοι** (γερμανικά: *Polaben*, λατινικά: *Polabi*) ήταν Σλάβοι, οι οποίοι κατοικούσαν κατά τον Μεσαίωνα στον γεωγραφικό χώρο, που ορίζεται νότια από τη Βαλτική Θάλασσα, βόρεια από τη Λουσατία, δυτικά από τον Κάτω Όντερ και ανατολικά από τον Κάτω Έλβα. Το όνομά τους είναι σύνθεση των λέξεων πο και Λάμπα, δηλαδή «κατά μήκος του Έλβα». Διαιρούνταν σε τρεις φυλές, τους Βένδους, τους Λουτίκους ή Βελέτους (Lutici ή Veleti) και Οβότριτες (Bodrichi ή Obodrity). Κατά κύριο λόγο η ασχολίες τους ήταν με τη γεωργία και την κτηνοτροφία, κυρίως την καλλιέργεια  φρούτων και λαχανικών. Είχαν αναπτύξει επίσης τη βιοτεχνία και το εμπόριο.

Κατά τις αρχές του 9ου αιώνα οι Πολάβοι ήταν χωρισμένοι σε τρία πριγκιπάτα, ανάλογα με τις φυλές τους. Ο Λοθάριος δούκας της Σαξονίας και ο Αλβέρτος Α΄ των Ασκάνια μάργραβος του Βραδενβούργου (ο επιλεγόμενος "η Άρκτος") έθεσαν υπό την εξουσία τους τούς Λουτίκους. Μέσα στον επόμενο (13ο αιώνα) είχε ολοκληρωθεί η υποταγή του συνόλου των Πολάβων στους Γερμανούς ηγεμόνες. Η γλώσσα των Πολάβων, συγγενής με την Πολωνική και την Κασουμπική, διατηρήθηκε εν χρήσει σε τμήματα της Κάτω Σαξονίας μέχρι τις αρχές του 19ου αιώνα.

## Πηγή
* Encyclopedia Britannica 2009 DVD edition

Κατηγορία:Αρχαίοι σλαβικοί λαοί
Μιχαήλ Νικολάγιεβιτς Ποκρόφσκι

Ο **Μιχαήλ Νικολάγιεβιτς Ποκρόφσκι** ήταν Σοβιετικός ιστορικός.

Γεννήθηκε στη Μόσχα το 1868. Αποφοίτησε από το Πανεπιστήμιο της Μόσχας το 1891. Το 1905 εντάχθηκε στο κόμμα των Μπολσεβίκων. Η πολιτική αναταραχή της περιόδου 1905-1907 τον υποχρέωσε να καταφύγει στο εξωτερικό, όπου παρέμεινε το διάστημα 1908-1917. Επέστρεψε στη Ρωσία το 1917 και πήρε μέρος στην Οκτωβριανή Επανάσταση με τους Μπολσεβίκους. Στρατεύτηκε στον ιδεολογικό πόλεμο που εξαπολύθηκε κατά του Τρότσκι τη δεκαετία του 1920. Κατέλαβε σημαντικές κυβερνητικές, κομματικές και ακαδημαϊκές θέσεις. Το 1929 έγινε δεκτός στην Ακαδημία Επιστημών. Έθεσε την ιστορία στην υπηρεσία του κόμματος. Θεωρούσε ότι η ιστορία αποτελούσε πολιτική προσανατολισμένη προς το παρελθόν. Είχε διατυπώσει την άποψη ότι η Μεγάλη Ρωσία θεμελιώθηκε στα κόκαλα των μη ρωσικών εθνών. Έγραψε δε ότι «Κατά το παρελθόν, εμείς οι Ρώσοι υπήρξαμε οι μεγαλύτεροι κλέφτες της Γης».
Το 1929, το Ινστιτούτο Ιστορίας που ανήκε στη Ρωσική Ένωση Επιστημονικών Ινστιτούτων Έρευνας στις Κοινωνικές Επιστήμες, αποφασίστηκε να υπαχθεί στην Ακαδημία. Ενώ έως τότε αντικείμενό του ήταν η επιστημονική έρευνα, πλέον προσανατολίστηκε στην υποστήριξη των θέσεων και της πολιτικής του κόμματος. Με άλλα λόγια έγινε οργανισμός άσκησης προπαγάνδας. Πολλοί συνάδελφοι του Ποκρόβσκι υπέστησαν διώξεις. Δεν τους υπερασπίστηκε.

Ήταν συνεπής μαρξιστής. Παρά ταύτα, ο Στάλιν του καταλόγισε ότι οι απόψεις του ήταν αντιμαρξιστικές και δεν είχαν επιστημονική βάση. Ο λόγος ήταν ότι έρχονταν σε αντίθεση με την πολιτική του της ισχυρής, με ιμπεριαλιστικές τάσεις ΕΣΣΔ. Το 22ο Συνέδριο του Κομμουνιστικού Κόμματος της Σοβιετικής Ένωσης τον αποκατέστησε το 1961.
Έγραψε μεταξύ άλλων: «Ιστορία της Ρωσίας από τους παλαιοτάτους χρόνους», «Ιστορική σκιαγράφηση του ρωσικού πολιτισμού» και μια σύντομη ιστορία της Ρωσίας που κυκλοφόρησε το 1920 με πρόλογο του Λένιν, που έγραψε ότι του άρεσε πολύ.

Πέθανε στη Μόσχα στις 10 Απριλίου 1932.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, τόμος 50, σελ. 10

Κατηγορία:Σοβιετικοί ιστορικοί
Μιχαήλ Σεργάκης

Ο **Μιχαήλ Ι. Σεργάκης** (1871 - 13 Μαρτίου 1961) ήταν Έλληνας δικηγόρος, ο οποίος εξελέγη πολλές φορές βουλευτής Λασιθίου. 

## Βουλευτής
Εξελέγη βουλευτής στις εκλογές της Κρητικής Εθνοσυνέλευσης του 1910 στο Λασίθι και πήρε 475 ψήφους. 

## Οικογένεια
Ήταν παντρεμένος με τη Ζαχαρώ Παπαδάκη από την Τουρλωτή Σητείας, αδερφή του Κωνσταντίνου Παπαδάκη, επίσης βουλευτή. Γιος του ήταν ο μετέπειτα βουλευτής Λασιθίου, Ιωάννης Σεργάκης. Πέθανε σε ηλικία 90 ετών στη Νεάπολη, το Μάρτιο του 1961.

## Εξωτερικοί σύνδεσμοι
* Τεκμήριο

## Παραπομπές


Κατηγορία:Βουλευτές Λασιθίου
Στυλιανός Δερμιτζάκης

Ο **Στυλιανός Δερμιτζάκης του Ιωάννη** (9 Δεκεμβρίου 1913 -  3 Απριλίου 2015) ήταν Έλληνας δικηγόρος. Υπηρέτησε επί πολλά χρόνια ως Νομάρχης σε διάφορους νομούς της Ελλάδας, με τελευταίο τον νομό Πειραιώς.

## Βιογραφία
### Δικηγόρος
Γεννήθηκε στον συνοικισμό Δερμιτζιανά του χωριού Γρηγοριανά της Κοινότητας Σαρακίνας της Επαρχίας Σελίνου. Το 1935 ίδρυσε στα Χανιά δικηγορικό γραφείο με την επωνυμία "Δερμιτζάκης Στυλ & Συνεργ" , το οποίο ανέλαβε ο γιος του Στέλιος το 1988.

Αποφοίτησε από τη Νομική Σχολή του Πανεπιστημίου των Αθηνών το 1939,  όμως βάσει νομοθετικής διατάξεως της εποχής μπορούσε και ασκούσε το επάγγελμα του δικηγόρου από το Νοέμβριο 1934 (ως φοιτητής ακόμη) μέχρι και τον Μάιο του 1943 οπότε και ορκίστηκε, επισήμως πλέον, δικηγόρος στο   Πρωτοδικείο Χανίων. Εκεί δικηγορούσε ως το 1946, οπότε και διορίστηκε για πρώτη φορά ως Νομάρχης.

### Αντιστασιακή δράση
Κατά τη διάρκεια του Β’ Παγκοσμίου Πολέμου υπήρξε Γενικός Γραμματέας της αντιστασιακής οργάνωσης ΕΟΚ – Παράρτημα Κρήτης καθώς και εκδότης του αντιστασιακού φυλλαδίου – εφημερίδας "Ελληνική Φωνή".

### Πολιτική σταδιοδρομία
Κατά το χρονικό διάστημα Απριλίου 1949 – Φεβρουαρίου 1960 ασκούσε τη δικηγορία στο Πρωτοδικείο και Εφετείο Χανίων. Κατά την ίδια περίοδο υπήρξε πολιτευτής και αρχηγός των συνδυασμών του Νομού Χανίων με  το Λαϊκό Κόμμα και κατόπιν με την ΕΡΕ.

Μετά τη συνταξιοδότησή του, το 1970, ως Νομάρχης, επανήλθε στη δικηγορία στις 20 Μαΐου 1970 μετατεθείς στο Πρωτοδικείο και Εφετείο  Αθηνών την οποία άσκησε μέχρι το 1989 που συνταξιοδοτήθηκε.

Το 2013 έκλεισε τα 100 του χρόνια.

Πέθανε στις 3 Απριλίου 2015, σε ηλικία 101 ετών.

### Θητείες ως Νομάρχης
Η σταδιοδρομία του στις διάφορες Νομαρχίες της Ελληνικής Επικράτειας έχει ως εξής:
*17-6-1946 μέχρι 10-3-1947 Νομάρχης  Ρεθύμνου
*28-5-1947 μέχρι 14-3-1948 Νομάρχης Κερκύρας  
*24-1-1948 μέχρι 14-3-1949 Νομάρχης Καρδίτσας
*1-3-1960 μέχρι Νοέμβριο 1962 Νομάρχης Λασιθίου
*Νοέμβριος 1962 μέχρι 1963 Νομάρχης Άρτας ,
*15-3-1963 μέχρι 28-2-1965 Νομάρχης Πιερίας
*1-3-1965 μέχρι 8-5-1967 Νομάρχης Δράμας
*9-5-1967 μέχρι  21-5-1968  Νομάρχης Χαλκιδικής  
*22-5-1968 μέχρι 13-2-1969 Νομάρχης Φθιώτιδας
*13-2-1969 μέχρι 12-5-1970 Νομάρχης Πειραιώς και Νήσων

### Οικογένεια
Ο Στυλιανός Ι. Δερμιτζάκης παντρεύτηκε τη Βασιλική Σκαμνάκη και απέκτησαν 3 γιους: τον Μανώλη γεννηθέντα το 1953, αεροναυπηγό,  το Γιάννη, γεννηθέντα το 1955, επιχειρηματία και τον Στέλιο, γεννηθέντα το 1962, δικηγόρο.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Νομάρχες Φθιώτιδας
Κατηγορία:Νομάρχες Ρεθύμνου
Κατηγορία:Νομάρχες Καρδίτσας
Κατηγορία:Νομάρχες Κέρκυρας
Κατηγορία:Νομάρχες Χαλκιδικής
Κατηγορία:Νομάρχες Δράμας
Κατηγορία:Νομάρχες Πειραιά
Κατηγορία:Νομάρχες Λασιθίου
Κατηγορία:Νομάρχες Πιερίας
Κατηγορία:Νομάρχες Άρτας
Κατηγορία:Αιωνόβιοι
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Αθηναγόρας Αθηνέλλης

Ο **Αθηναγόρας (Θάνος) Αθηνέλλης** (1901 - Απρίλιος 1959) ήταν Έλληνας Μικρασιάτης αξιωματικός που συμμετείχε στην Εθνική Αντίσταση.

## Βιογραφία
Γεννήθηκε στις Κυδωνίες της Μικράς Ασίας το 1901. Πολέμησε στη Μικρασιατική Εκστρατεία ως έφεδρος αξιωματικός όπου και τραυματίστηκε βαριά στον πνεύμονα και έμεινε ανάπηρος. Με την έναρξη του Ελληνοϊταλικού πολέμου (1940-1941) ανακλήθηκε στην ενεργό υπηρεσία με τον βαθμό του ταγματάρχη. Ως διοικητής του 6ου Συντάγματος πεζικού πήρε μέρος στην Μάχη της Κρήτης. Από το 1942 συνδέθηκε με την Κεντρική Επιτροπή του ΕΛΑΣ, έγινε υπασπιστής του  Ά' Σώματος Στρατού του ΕΛΑΣ Αθηνών και αργότερα διετέλεσε αντιπρόσωπος του Γενικού Στρατηγείου του ΕΛΑΣ στο Συμμαχικό Στρατηγείο.  Μαζί με τους Μακρίδη, Ζέβγο, Παρτσαλίδη ως εκπρόσωποι της Κ.Ε του ΕΛΑΣ υπέγραψαν στρατιωτική εκεχειρία με τον Υποστράτηγο Σκόμπυ, που τέθηκε σε ισχύ στις 14-1-1945

Από το 1947 εξορίστηκε στον Άι Στράτη όπου και κλονίστηκε περαιτέρω η υγεία του. Πέθανε το 1959.

## Παραπομπές


Κατηγορία:Έλληνες αξιωματικοί του πεζικού
Κατηγορία:Μέλη του ΕΛΑΣ
Κατηγορία:Μικρασιατικός Ελληνισμός
Καβάδης Β΄ της Περσίας

Ο **Καβάδης Β΄ της Περσίας** (590 - 6 Σεπτεμβρίου 628) ήταν βασιλιάς της αυτοκρατορίας των Σασσανιδών για σύντομο χρονικό διάστημα το 628. Ήταν γιος του Χοσρόη Β'. Έγινε βασιλιάς μετά την οργάνωση πραξικοπήματος εναντίον του πατέρα του. 

## Βιογραφία
Μητέρα του ήταν η Μαρία, κόρη του Ρωμαίου Αυτοκράτορα Μαυρικίου, του μεγάλου συμμάχου του Χοσρόη Β΄ και το βαπτιστικό του όνομα ήταν Σιρόης. 

Η σύζυγος του πατέρα του Σιρίν κατάφερε να πείσει τον βασιλιά Χοσρόη Β΄ να κηρύξει διάδοχο του Περσικού θρόνου τον δικό της γιο Μαρδανσάχ αντί του Σιρόη, κάτι που έκανε τον Σιρόη να εξοργιστεί. Ο Ρωμαίος Αυτοκράτορας Ηράκλειος, αφού συνέτριψε το 628 τις Περσικές δυνάμεις στη μάχη της Νινευή, ήταν έτοιμος να καταλάβει την πρωτεύουσα του βασιλείου Κτησιφώντα. Ο Χοσρόης Β΄ ήταν έτοιμος να δραπετεύσει από την εξοχική του κατοικία κοντά στη Βαγδάτη, όταν ο Σιρόης συνωμότησε εναντίον του, έκοψε τις γέφυρες και εμπόδισε να δραπετεύσει ο πατέρας του, τον οποίο οι επαναστάτες συνέλαβαν αιχμάλωτο. Ο Σιρόης ανακηρύχθηκε βασιλιάς της Περσίας ως Καβάδης Β΄, ενώ την ίδια εποχή ο Ρωμαϊκός στρατός με επικεφαλής τον ίδιο τον Αυτοκράτορα Ηράκλειο επέστρεφε στην Κωνσταντινούπολη με τον Τίμιο Σταυρό. Ο Καβάδης Β΄, σκληρός και αδίστακτος, σκότωσε τους 18 αδελφούς του μπροστά στον πατέρα του και στη συνέχεια σκότωσε τον ίδιο τον πατέρα του. 

Απεβίωσε σε λίγους μήνες την ίδια χρονιά από επιδημία πανώλης· τον διαδέχθηκε ο γιος του Αρδασίρ Γ΄ της Περσίας.

## Πηγές
**Martindale, John R.; Jones, A.H.M.; Morris, John (1992), The Prosopography of the Later Roman Empire, Volume III: AD 527–641, Cambridge University Press, ISBN 0-521-20160-8*
**This article incorporates text from a publication now in the public domain: Eduard Meyer (1911). "Kavadh". In Chisholm, Hugh. Encyclopædia Britannica (11th ed.). Cambridge University Press.*

## Εξωτερικοί σύνδεσμοι
* 
**http://www.iranicaonline.org/articles/sasanian-dynasty*
**http://www.iranicaonline.org/articles/khosrow-ii*
**http://www.iranicaonline.org/articles/sasanian-dynasty*

Κατηγορία:Πέρσες βασιλείς
Κατηγορία:Δυναστεία των Σασσανιδών
Σαράντης Κυριαζής ο Επιβατηνός

Ο **Σαράντης Κυριαζής** ήταν Έλληνας αγιογράφος του 19ου αιώνα.

## Βιογραφία
Γεννήθηκε στους Επιβάτες Ανατολικής Θράκης το 1782. 
Διδάχτηκε την αγιογραφία σε κάποιο εργαστήριο της Κωνσταντινούπολης και από νωρίς καταξιώθηκε ως καλός αγιογράφος. Εικόνες του υπάρχουν σήμερα σε μουσεία, ναούς και ιδιωτικές συλλογές.

Θεωρείται ένας από τους ευεργέτες της Κοινότητος Επιβατών, όπου άφησε όλη του την περιουσία για να αξιοποιηθεί από την Αλληλοδιδακτική Σχολή.

Πέθανε στους Επιβάτες το 1861.

## Βιβλιογραφία
* Λουΐζος Κ., «Ευεργέται Επιβατών». "Θρακικά", Τριμηνιαίον Περιοδικόν Σύγγραμμα εκδιδόμενον υπό του εν Αθήναις «Θρακικού Κέντρου». τ. 3 (1932), σ. 376.
* Δράκος, Ευστράτιος. "Τα Θρακικά : ήτοι διάλεξις περί των Εκκλησιαστικών Επαρχιών Σηλυβρίας, Γάνου και Χώρας, Μετρών και Αθύρων, Μυριοφύτου και Περιστάσεως, Καλλιπόλεως και Μαδύτου". Αθήνησι 1892, σ. 31.

## Εξωτερικοί σύνδεσμοι
*[ Δημήτριος Τσιανικλίδης, Η Μητρόπολις και ο Ελληνισμός Σηλυβρίας, Διδακτορική διατριβή, Θεσσαλονίκη 2000, σελ. 239

Κατηγορία:Επιβατιανοί
Κατηγορία:Έλληνες αγιογράφοι